钦定古今图书集成/理学汇编/经籍典/第153卷 > 朱子全书二 > 《唐蟋蟀》
## 钦定古今图书集成/理学汇编/经籍典/第153卷 > 朱子全书二 > 《唐蟋蟀》

问：“如《蟋蟀》之《序》，全然凿说，固不待言。然《诗》作于晋，而
《风》系于唐，却须有说。”曰：“本是唐，及居晋水，方改号晋。”
琮曰：“莫是周之班籍，只有唐而无晋否？”曰：“《文侯之命》，
《书序》固称晋矣。”曰：“《书序》想是纪事之词。若如《春秋》书
《晋》之法，乃在《曲沃既命》之后，岂亦系《诗》之意乎？”曰：“恁
地说忒紧，恰似举子做时文去。”〈语类〉